**BOSNA I HERCEGOVINA**

**Federacija Bosne i Hercegovine**

**TUZLANSKI KANTON**

**JU DRUGA OSNOVNA ŠKOLA**

**ŽIVINICE**

**Broj: 02-821-1/ 21**

**Živinice, 28.06.2021 godine**

Na osnovu člana 105. stav (1) tačka z) Zakona o osnovnom odgoju i obrazovanju („Službene novine Tuzlanskog kantona“ broj: 10/20 – prečišćeni tekst) a u vezi sa članom 19. stav (4) Zakona o izmjenama i dopunama Zakona o osnovnom odgoju i obrazovanju („Službene novine Tuzlanskog kantona“, broj: 8/21), Kriterija o utvrđivanju uslova na osnovu kojih se vrši izbor i imenovanje kandidata za direktora osnovne škole čiji je osnivač Skupština Tuzlanskog kanotna („Službene novine Tuzlanskog kantona“, broj: 11/14 ) i Odluke Školskog odbora o raspisivanju konkursa za izbor i i menovanje direktora JU Druga osnovna škola Živinice broj: 02-787/21 od 17.6.2021. godine, raspisuje se:

**K O N K U R S**

**za izbor i imenovanje direktora JU Druga osnovna škola Živinice**

Raspisuje se konkurs za izbor i imenovanje direktora JU Druga osnovna škola Živinice na mandatni period od 4 (četiri) godine.

**Opis poslova**

Direktor škole rukovodi školom i obavlja i druge poslove u skladu sa članom 111. Zakona o osnovnom odgoju i obrazovanju („Službene novine Tuzlanskog kantona“ broj: 10/20 – prečišćeni tekst i 8/21 ) i drugim važećim propisima kojima su propisane nadležnosti direktora osnovne škole koje imaju status javne ustanove, odnosno kojima je uređen sistem rukovođenja javnim ustanovama osnovnog obrazovanja na području Tuzlanskog kantona.

**Opći uslovi**

Kandidat za direktora škole mora ispunjavati sljedeće opće uslove:

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

c) da se na njega ne odnosi član IX stav (1) Ustava BiH,

d) da nije osuđivan za krivično djelo,

e) da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole.

**Posebni uslovi**

Kandidat za direktora škole, pored općih uslova mora ispunjavati i sljedeće posebne uslove:

1. da ima najmanje VII stepen stručne spreme, odnosno visoko obrazovanje prvog ciklusa Bolonjskog sistema studiranja,
2. da ima pet godina radnog iskustva na poslovima nastavnika ili stručnog saradnika škole,
3. da ima položen stručni ispit za samostalan rad na poslovima nastavnika ili stručnog saradnika škole,
4. da ima program rada i razvoja škole za period na koji se imenuje direktor,
5. da nije član izvršnih organa političkih stranaka,
6. da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
7. da nema direktan finansijski ili drugi lični interes u JU Druga osnovna škola Živinice, koji bi mogao dovesti do sukoba sa njegovom dužnošću direktora,
8. da nije pravosnažno osuđen za neko od krivičnih djela iz člana 87. stav (1) Zakona o osnovnom odgoju i obrazovanju („Službene novine Tuzlanskog kantona“, broj: 10/20 – prečišćeni tekst i 8/21) što ga čini nepodobnim za rad sa djecom,
9. da u toku trajanja mandata ne stiče uslove za odlazak u penziju shodno odredbama Zakona o radu („Službene novine Federacije BiH“, broj: 26/16 i 89/18 ),
10. da nije u posljednje četiri godine zbog svoje krivice bio razriješen dužnosti direktora neke od odgojno-obrazovnih ustanova,
11. da nije obavljao dužnost direktora u dva uzastopna puna mandata u istoj školi u kojoj konkuriše za direktora.

**Za direktora škole ne može biti imenovano lice koje ne ispunjava opće i posebne uslove konkursa.**

Prilikom prijavljivanja na konkurs kandidat je dužan dostaviti dokaze o ispunjavanju svih uslova ( općih i posebnih ), odnosno dokumentaciju ( orginal ili ovjerene kopije ne starije od 6 mjeseci ):

1. Prijava na konkurs koja sadrži kraću biografiju,
2. Dokaz o posjedovanju odgovarajuće stručne spreme,
3. Dokaz o položenom stručnom ispitu za samostalan rad na poslovima nastavnika ili stručnog saradnika,
4. Potvrda/uvjerenje o radnom iskustvu, izdata od strane škole, da ima najmanje pet godina radnog iskustva na poslovima nastavnika ili stručnog saradnika škole,
5. Program rada i razvoja JU Druga osnovna škola Živinice, za period na koji se imenuje direktor,
6. Uvjerenje o državljanstvu,
7. Uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, stručnog saradnika ili direktora škole,
8. Ovjerena izjava kandidata da se na njega ne odnosi član IX stav (1) Ustava BiH,
9. Ovjerena izjava kandidata da nije član izvršnih organa političkih stranaka,
10. Ovjerena izjava kandidata da nema direktan finansijski ili drugi lični interes u JU Druga osnovna škola Živinice, koji bi mogao dovesti do sukoba sa njegovom dužnošću direktora,
11. Ovjerena izjava kandidata da nije osuđivan za krivično djelo,
12. Ovjerena izjava kandidata da nije pravosnažno osuđivan za krivično djelo koje ga po članu 87. stav (1) Zakona o osnovnom odgoju i obrazovanju („Službene novine Tuzlanskog kantona“, broj: 10/20 – prečišćeni tekst i 8/21) čine nepodobnim za rad s djecom,
13. Ovjerena izjava kandidata da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
14. Ovjerene izjava kandidata da nije u posljednje četiri godine zbog svoje krivice bio razriješen dužnosti direktora neke od odgojno – obrazovnih ustanova i da u mandatnom periodu shodno odredbama Zakona o radu („Službene novine Federacije BiH“, broj: 26/16 i 89/18 ) ne stiče uslove za odlazak u penziju,
15. Ovjerena izjava kandidata da u JU Druga osnovna škola Živinice nije obavljao dužnost direktora dva uzastopna puna mandata.

Škola zadržava pravo od kandidata tražiti i drugu dokumentaciju kojom se dokazuje ispunjavanje uslova za imenovanje na dužnost direktora škole, koju su kandidati dužni dostaviti na poseban zahtjev Školskog odbora.

Pod ovjerenom izjavom podrazumijeva se izjava ovjerena od strane nadležnog gradskog ili općinskog organa, odnosno izjava ovjerena od strane notara.

Kandidat koji bude imenovan za direktora dužan je prije stupanja na dužnost dostaviti :

- Ljekarsko uvjerenje nadležne zdravstvene ustanove (ne starije od 3 mjeseca) i

- Izjavu ovjerenu od strane nadležnog organa o odstupanju sa pozicije predsjednika ili člana Školskog odbora ukoliko je u tom momentu obavljao navedenu dužnost.

Nakon provedene konkursne procedure, Školski odbor vrši izbor i imenovanje direktora škole

na period od 4 (četiri) godine, uz prethodno pribavljeno stručno mišljenje Pedagoškog zavoda Tuzlanskog kantona i prethodnu saglasnost Ministarstva obrazovanja i nauke Tuzlanskog kantona, te vlastite ocjene dostavljenog Programa rada i razvoja škole za period na koji se imenuje direktor. Kandidat koji nije dobio saglasnost nadležnog Ministarstva ne može biti imenovan za direktora škole.

O rezultatima konkursa kandidati će biti pismeno obaviješteni u roku od 8 (osam) dana od dana donošenja Odluke o imenovanju. Odluka o imenovanju direktora škole je konačna.

**Konkurs ostaje otvoren 15 (petnaest) dana od dana objavljivanja u dnevnom listu „Dnevni avaz“.**

**Nepotpune i neblagovremene prijave neće se uzimati u razmatranje.**

**Prijave na konkurs, sa traženom dokumentacijom, dostaviti lično na protokol škole ili putem pošte, preporučeno, na adresu:**

**Javna ustanova Druga osnovna škola Živinice**

**Druga ulica br. 46 75 270 Živinice**

**Sa naznakom: (Konkurs za izbor i imenovanje direktora JU Druge osnovne škole Živinice – NE OTVARATI)**

**Predsjednik privremenog Školskog odbora**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Hamdo Salkić**